b'\n_START_ARTICLE_\nLeica I\n_START_PARAGRAPH_\nLeica IA (Leica I Mod.A) je bil maloformatni skalirni fotoaparat z neizmenljivim objektivom, ki ga je izdelalo nem\xc5\xa1ko podjetje Leica Camera leta 1925, tedaj \xc5\xa1e pod imenom lastnika Ernst Leitz GmbH. Prvi serijski model iz dru\xc5\xbeine fotoaparatov Leica, ki je \xc5\xa1el v prodajo, je na\xc4\x8drtoval Oskar Barnack. Fotoaparat je bil predhodnik fotoaparatov z navojnim okovom objektiva (Leica II, Leica III in Leica Standard)._NEWLINE_V prvi dobavi 147-ih fotoaparatov so imeli fotoaparati anastigmatske objektive Leitz Anastigmat f3,5/50mm. V naslednji dobavi 1000 fotoapartov, izdelanih istega leta, so bili vgrajeni objektivi Elmax Maxa Bereka z zaslonko f3,5 in gori\xc5\xa1\xc4\x8dno razdaljo 50 mm - Ernst Leitz Max Berek. V najbolj priljubljeni tretji izdaji so bili vgrajeni objektivi Leitz Elmar f3,5/50mm. Te fotoaparate so izdelovali od leta 1926 do 1936. Druga redka razli\xc4\x8dica je imela objektive Hektor. Med letoma 1930 in 1931 so izdelali le 1330 teh fotoaparatov._NEWLINE_Poskusno prototipno predserijo\xc2\xa0\xc2\xbbNull-Serie\xc2\xab\xc2\xa0(Leica 0) petindvajsetih fotoaparatov so izdelali v letu 1923. Ohranjenih je 12 tak\xc5\xa1nih primerkov. 12. maja 2012 so pri dunajski avkcijski hi\xc5\xa1i WestLicht Photographica Auction na svoji 21. avkciji prodali eno od Leic 0 z objektivom Leitz Anastigmat f3,5/50mm za rekordnih 2,16 milijona \xe2\x82\xac. Leta 1924 se je podjetje odlo\xc4\x8dilo, da bo izdelalo maloformatni fotoaparat z iskalom (Ur-Leica), ki ga je leta 1913 skonstruiral Barnack. Izdelana sta bila dva ali trije fotoaparati Ur-Leica, kot jih je imenoval Barnack. Nov fotoaparat Leica so predstavili na jesenskem sejmu (Fr\xc3\xbcjahrsmesse) v Leipzigu leta 1925. Leta 1930 so Leico I predelali za mo\xc5\xbenost vstavljanja izmenljivih objektivov z navojnim okovom M39 \xc3\x97 1 (Leica IC)._NEWLINE_Leica I je imela gori\xc5\xa1\xc4\x8dno zavesno-letveno zaslonko iz blaga in dvakrat pove\xc4\x8dano razmerje kadra 24 \xc3\x97 36 mm. Njeno ohi\xc5\xa1je je bilo kovinsko. Obseg hitrosti zaklopa osvetlitve je zna\xc5\xa1al od 1/20 do 1/500 s, mo\xc5\xbeen pa je bil dolgo\xc4\x8dasovni ro\xc4\x8dni zaklop \xd0\x92 (Z).'